บางจากเสียหายน้อยปิดขาย10ปั๊มในกรุง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — BCP เผยเจ็บตัวเล็กน้อยหลังปิด 10 ปั๊มในวันเดียว โชคดีได้ยอดขายรอบนอกกรุงเทพฯ ช่วย ชี้ปีนี้ค่าการกลั่นทรงตัว 7 เหรียญ 
นายพิเชษฐ์ เอมวัฒนา ผู้อำนวยการสายวางแผนและจัดหา บริษัท บางจากปิโตรเลียม (BCP) เปิดเผยถึงผลกระทบจากเหตุวุ่นวายทางการเมืองว่า บริษัทต้องปิดสถานีบริการน้ำมัน (ปั๊ม) ทั้งหมด 10 แห่ง เมื่อวันที่ 21 พ.ค.ที่ผ่านมา ทำให้ยอดขายลดลง 8% ของปริมาณการขายน้ำมันในเขตกรุงเทพฯ ประมาณ 1.66 ล้านลิตรต่อวัน แต่ทรัพย์สินไม่ได้รับความเสียหายเลย
“เราได้รับผลกระทบเพียงระยะสั้นเท่านั้น เพราะปั๊มรอบนอกเขตกรุงเทพฯ ขายน้ำมันได้เพิ่มขึ้นมาก” นายพิเชษฐ์ กล่าว
สำหรับค่าการกลั่นเฉลี่ยปีนี้คาดอยู่ที่ 7 เหรียญสหรัฐต่อบาร์เรล นับว่าใกล้เคียงกับปีที่แล้วที่ไม่รวมการประกันความเสี่ยง (เฮดจิง) อยู่ที่ 7.1 เหรียญสหรัฐ เนื่องจากราคาน้ำมันดิบกับน้ำมันเกือบทุกชนิดยังมีส่วนต่างในระดับสูงยกเว้นเบนซิน 
อย่างไรก็ตาม ปัจจุบันค่าการกลั่นเฉลี่ยอยู่ที่ 5.15 เหรียญสหรัฐ ซึ่งลดลงตามราคาน้ำมันโลกจากระดับ 7677 เหรียญสหรัฐมาอยู่ที่ 71 เหรียญสหรัฐต่อบาร์เรล และคาดว่าครึ่งปีหลังราคาจะทรงตัวในระดับสูงได้ ทำให้เฉลี่ยทั้งปีสูงกว่า 70 เหรียญสหรัฐสูงกว่าเฉลี่ย 62 เหรียญสหรัฐต่อบาร์เรลในปีก่อน